b'\n_START_ARTICLE_\nTim V\xc3\xa4yrynen\n_START_SECTION_\nSeurajoukkueura\n_START_PARAGRAPH_\nV\xc3\xa4yrynen teki ensiesiintymisens\xc3\xa4 Veikkausliigassa kaudella 2010 edustaen kasvattajaseuraansa FC Honkaa. Uransa ensimm\xc3\xa4isen liigamaalin h\xc3\xa4n teki 15. toukokuuta 2011 Rovaniemen Palloseuraa vastaan. H\xc3\xa4net valittiin Veikkausliigan kuukauden pelaajaksi kes\xc3\xa4kuussa 2013,  ja Iltalehden asiantuntijaraati valitsi h\xc3\xa4net alkukauden 2013 parhaaksi Veikkausliigapelaajaksi. V\xc3\xa4yrynen voitti Veikkausliigan kauden 2013 maalikuninkuuden 17 maalilla ja h\xc3\xa4net valittiin kauden liigahy\xc3\xb6kk\xc3\xa4\xc3\xa4j\xc3\xa4ksi  sek\xc3\xa4 sarjan parhaaksi pelaajaksi._NEWLINE_V\xc3\xa4yrynen siirtyi saksalaisen Borussia Dortmundin kakkosjoukkueeseen tammikuussa 2014._NEWLINE_Hein\xc3\xa4kuussa 2015 h\xc3\xa4n siirtyi Dynamo Dresdeniin. Tammikuussa 2017 V\xc3\xa4yrynen siirtyi 1,5 vuoden sopimuksella FC Hansa Rostockin riveihin. Elokuussa 2018 h\xc3\xa4n siirtyi hollantilaisseura Roda JC:n vahvuuteen.\n_START_SECTION_\nMaajoukkueura\n_START_PARAGRAPH_\nV\xc3\xa4yrynen teki kolme maalia Suomen alle 21-vuotiaiden jalkapallomaajoukkueen EM-karsintaottelussa Walesia vastaan 14. elokuuta 2013. A-maajoukkuedebyytin V\xc3\xa4yrynen teki 21. toukokuuta 2014 T\xc5\xa1ekki\xc3\xa4 vastaan.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nV\xc3\xa4yrynen on jalkapalloilija Mika V\xc3\xa4yrysen poika.'